L´Ajuntament de Gandia recolza la formació d´estudiants del cicle superior d´Educació Infantil
01 març 2022

## L´Ajuntament de Gandia recolza la formació d´estudiants del cicle superior d´Educació Infantil01 març 2022Última actualització: 01 març 2022

![](../gestion/img/d3b3de5ecff2ceec992ed0c234e333cdf2b81d8dd40bca3af7c646f96fb86e55.jpg)  
  

L’Ajuntament de Gandia ha rebut a quatre alumnes de diferents centres per a ajudar-los en la seua formació en educació infantil a través d'un conveni de col·laboració amb centres de treball perquè realitzen pràctiques formatives. La finalitat d'aquest programa és donar suport als centres educatius que duen a terme el cicle superior d'Educació Infantil per tal de perfeccionar i desenvolupar les competències professionals de l'alumnat, entre altres objectius.  
  
La Xarxa d'Escoletes Infantils Municipals ha rebut a aquests alumnes: tres del Centre de Formació Professional de Beniarjó i una altra del Centre Professional 'La Florida'. "_Un dels objectius és que vagen adquirint coneixement del món laboral i la possibilitat d'estar en contacte dia a dia amb el lloc de treball en el qual estan desenvolupant-se_", ha manifestat **Carmen Fuster**, regidora d'Educació.  
  
L'ajuntament de Gandia, des del Departament d'Educació, gestiona la formació en centres de treball, allò que es coneixen com a pràctiques en empresa, a través de la signatura d'un acord per col·laboració. "_Estem molt contents de poder participar en aquestes pràctiques i de poder rebre a aquest alumnat per oferir-los aquesta pràctica educativa que va a consolidar la seua formació en educació infantil_", ha conclòs Fuster.